user
Abusho lutho ubuncane bukaDumisani. Into enkulu ukuthi angimfuni.
Ngicabanga nokuthi nalo lelo siko ngeke lisebenze uthando lungekho.
Sengathi ijulile inkulumo yakho makoti. Kokunye nathi besinake isiko
nje kanti kukhona lapho siphaphalaza khona.
Ngisuswe yilokho phansi mina Manzini. Ngicabanga ukuthi isiko
lisebenza kahle uma kukhona ukuzwana. Angiboni ukuthi
lingaphoqelelwa ngenkani.
Sengathi kuzofuneka sihlangane nomndeni wakini; kuboniswane
ngale ndaba.
Engikucelayo ukubuyela ekhaya, kuphela nje. (Kufike uMaMbatha)
Sanibona bantabami!
Yebo mama!
Ulandwe uwe yini umlobokazi baba?
Cha nkosikazi ngibabone sebengena nodadewabo. Phela mina
bengizovuka ekuseni ngiyofuna.
(Ebheke kuThenjiwe) Kanti uma umuntu evakashele udadewabo
akabe esasho?
Cha mama ubengeke asho ngoba uhambe kungekuhle uThenji.
Uthi bekwenziwa yini kungabi kuhle?
Ngiyaxolisa mama ngesenzo sami. Inkinga yami ukuthi angizimisele
ukulandela leli siko enilishoyo, ngicela ukuya ekhaya.
Kusho ukuthi ufuna ukuhamba ngenkani?
Yikho lokhu okungisuse phansi mama. Yiso leso sizathu futhi esenze
ukuba ngimbuyise lapha ekhaya uThenji. Ngeke alungelwe yilutho
uma ezokwenza izinto ngenkani. Kodwa-ke nami ngicela nimvumele
abuyele ekhaya.
(Ahwaqe) Uyabona wena awufanele ukuzokhuluma izindaba zakulo
muzi.

1. Yisiphi isenzo esenziwa ngabakwaZungu esenza uZungu athi baphaphalaza?
assistant
UZungu wayesho isenzo sabo sokucabanga ngesiko kodwa bangabheki
ukuthi uThenjiwe unalo yini uthando lukaDumisani.